CELEX: 62017TB0739
Language: lt
Date: 2018-12-13 00:00:00
Title: Byla T-739/17: 2018 m. gruodžio 13 d. Bendrojo Teismo nutartis byloje Euracoal ir kt. / Komisija (Ieškinys dėl panaikinimo — Aplinka — Direktyva 2010/75/ES — Geriausių prieinamų gamybos būdų išvados — Įgyvendinimo sprendimas (ES) 2017/1442 — Tiesioginės sąsajos nebuvimas — Nepriimtinumas)

18.2.2019   
            
            
               LT
            
            
               Europos Sąjungos oficialusis leidinys
            
            
               C 65/37
            
         
      2018 m. gruodžio 13 d. Bendrojo Teismo nutartis byloje Euracoal ir kt. / Komisija
      
      (Byla T-739/17) (1)
      
      ((Ieškinys dėl panaikinimo - Aplinka - Direktyva 2010/75/ES - Geriausių prieinamų gamybos būdų išvados - Įgyvendinimo sprendimas (ES) 2017/1442 - Tiesioginės sąsajos nebuvimas - Nepriimtinumas))
      (2019/C 65/47)
      Proceso kalba: vokiečių
      
         Šalys
      
      
         Ieškovės: Association européenne du charbon et du lignite (Euracoal) (Woluwe-Saint-Pierre, Belgija), Deutscher Braunkohlen-Industrie-Verein eV (Kelnas, Vokietija), Lausitz Energie Kraftwerke AG (Kotbusas, Vokietija), Mitteldeutsche Braunkohlengesellschaft mbH (Ceicas, Vokietija), eins energie in sachsen GmbH & Co. KG (Chemnicas, Vokietija), atstovaujamos advokatų W. Spieth ir N. Hellermann
      
         Atsakovė: Europos Komisija, atstovaujama A. Becker ir K. Petersen
      
         Dalykas
      
      SESV 263 straipsniu pagrįstas prašymas dėl 2017 m. liepos 31 d. Komisijos įgyvendinimo sprendimo (ES) 2017/1442, kuriame pagal Europos Parlamento ir Tarybos direktyvą 2010/75/ES dėl pramoninių išmetamų teršalų pateikiamos geriausių prieinamų gamybos būdų (GPGB) išvados dėl didelių kurą deginančių įrenginių (OL L 212, 2017, p. 1), panaikinimo.
      
         Rezoliucinė dalis
      
      
                  1.
               
               
                  Atmesti ieškinį kaip nepriimtiną.
               
            
                  2.
               
               
                  Nėra reikalo priimti sprendimo dėl Polska Grupa Energetyczna S.A. (PGE), Prancūzijos Respublikos, Elektrárny Opatovice, a.s. ir Saale Energie GmbH, Sev.en EC, a.s., Freistaat Sachsen, Elektrárna Počerady, a.s., European Environmental Bureau (EEB) ir Client Earth pateiktų prašymų leisti įstoti į bylą.
               
            
                  3.
               
               
                  Association européenne du charbon et du lignite (Euracoal), Deutscher Braunkohlen-Industrie – Verein eV, Lausitz Energie Kraftwerke AG, Mitteldeutsche Braunkohlengesellschaft mbH ir eins energie in sachsen GmbH & Co. KG padengia savo ir Europos Komisijos patirtas bylinėjimosi išlaidas, išskyrus tas, kurios susijusios su prašymais leisti įstoti į bylą.
               
            
                  4.
               
               
                  Euracoal, Deutscher Braunkohlen-Industrie – Verein, Lausitz Energie Kraftwerke, Mitteldeutsche Braunkohlengesellschaft, eins energie in sachsen, Europos Komisija, PGE, Prancūzijos Respublika, Elektrárny Opatovice ir Saale Energie, Sev.en EC, Freistaat Sachsen, Elektrárna Počerady, EEB ir Client Earth kiekviena padengia savo išlaidas, susijusias su prašymais leisti įstoti į bylą.
               
            
         (1)  OL C 5, 2018 1 8.